

LĒMUMS

Ādažos, Ādažu novadā

2024. gada 29. augustā **Nr.** **315**

**Par izvietojuma precizēšanu Parka ielai Ādažos un par adreses maiņu**

Ar Ādažu novada pašvaldības domes 27.06.2024. lēmumu Nr. 242 “Par zemes ierīcības projekta apstiprināšanu īpašumam “Vectiltiņi”, Ādažos” tika izveidota zemes vienība ar kadastra apzīmējumu 8044 004 0995, uz kuras atrodas autoceļš bez nosaukuma. Minētais autoceļš atrodas Parka ielas sākumā un veido posmu no Parka ielas, tādējādi tam ir piešķirams Parka ielas nosaukums.

Topošajam Parka ielas posmam piegul zemes vienība ar kadastra apzīmējumu [8044 004 0261](https://www.kadastrs.lv/parcels/3500063620?options%5Borigin%5D=parcel) un ēkas ar kadastra apzīmējumiem 8044 004 0261 001 un 8044 004 0261 002 (turpmāk – adresācijas objekti), kuriem ir piešķirta adrese ar piesaisti Rīgas gatvei – Rīgas gatve 108, Ādaži, Ādažu nov., LV-2164.

Ministru kabineta 29.06.2021. noteikumu Nr. 455 “Adresācijas noteikumu” (turpmāk – Adresācijas noteikumi) 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības mainīt adresi, ja tā neatbilst šo noteikumu prasībām.

Adresācijas noteikumu 15. punktā noteikts, ka pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam. Tādējādi adresācijas objektiem ir maināma adrese, piesaistot to Parka ielai.

Par plānotu adreses maiņu pašvaldība informēja adresācijas objektu īpašnieku, nosūtot uz deklarēto dzīvesvietas adresi 27.06.2024. paziņojumu (reģ. ar Nr. ĀNP/1-11-1/24/1834) “Par plānotu adreses maiņu īpašumam pie Parka ielas Ādažos”. Adresācijas objektu īpašnieka komentāri netika saņemti.

Atbilstoši Valsts zemes dienesta Adrešu reģistra departamenta ieteikumiem, lemjot par adrešu maiņu adresācijas objektiem, ir lietderīgi vienlaikus likvidēt arī īpašuma ar kadastra numuru [8044 004 0261](https://www.kadastrs.lv/parcels/3500063620?options%5Borigin%5D=parcel) nosaukumu “Jauntiltiņi Nr. 33”, lai neveidotos situācija, ka īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 9. un 15. punktu, kā arī domes Attīstības komitejas 14.08.2024. atzinumu, Ādažu novada pašvaldības dome

**NOLEMJ**:

1. Precizēt Parka ielas izvietojumu Ādažos un piešķirt nosaukumu “Parka iela” autoceļam bez nosaukuma, kas atrodas uz zemes vienības ar kadastra apzīmējumu 8044 004 0995 līdz robežai ar zemes vienību 8044 004 0215 (saskaņā ar pielikumu).
2. Mainīt adresi adresācijas objektiem:

|  |  |  |  |  |  |
| --- | --- | --- | --- | --- | --- |
| Veiktā darbība | Adresācijas objekts | Adresācijas objektu kadastra apzīmējumi | Adresācijas objekta esošā adrese | Adresācijas objekta kods adrešu klasifikatorā | Adresācijas objekta jaunā adrese |
| Maiņa | Zemes vienība,  ēkas | [8044 004 0261](https://www.kadastrs.lv/parcels/3500063620?options%5Borigin%5D=parcel)  [8044 004 0261](https://www.kadastrs.lv/parcels/3500063620?options%5Borigin%5D=parcel) 001  [8044 004 0261](https://www.kadastrs.lv/parcels/3500063620?options%5Borigin%5D=parcel) 002 | Rīgas gatve 108, Ādaži, Ādažu nov., LV-2164 | [104990342](https://www.kadastrs.lv/varis/104990342?type=house) | Parka iela 1A, Ādaži, Ādažu nov., LV-2164 |

1. Likvidēt īpašuma ar kadastra numuru [8044 004 0261](https://www.kadastrs.lv/parcels/3500063620?options%5Borigin%5D=parcel) nosaukumu “Jauntiltiņi Nr. 33”.
2. Pašvaldības Centrālās pārvaldes:
   1. Administratīvajai nodaļai šo lēmumu nosūtīt Valsts zemes dienestam uz e-adresi;
   2. Nekustamā īpašuma nodaļai nedēļas laikā pēc 1. punktā noteikto adrešu reģistrēšanas Valsts zemes dienestā nosūtīt:
      1. adresācijas objektu īpašniekam paziņojumu par adreses maiņu uz e-pasta adresi;
      2. Rīgas rajona tiesai lēmumu uz e-pasta adresi [rigasrajons@zemesgramata.lv](mailto:rigasrajons@zemesgramata.lv) un pavadvēstuli ar lūgumu aktualizēt zemesgrāmatas datus – likvidēt šā lēmuma 3. punktā minēto īpašuma nosaukumu.
   3. Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē [www.adazunovads.lv/adreses](http://www.adazunovads.lv/adreses), papildinot ar 2. punktā norādīto adresi.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU